EkBass/fiwiki-20250220-pages-articles huggingface dataset:
Ulises Dávila

Ulises Alejandro Dávila Plascencia (s. 13. huhtikuuta 1991 Guadalajara) on meksikolainen jalkapalloilija, joka edustaa Portugalin Primeira Ligassa pelaavaa Vitória FC:tä lainasopimuksella Valioliigan Chelsea FC:stä. Vasenjalkainen Dávila on pelipaikaltaan hyökkäävä keskikenttäpelaaja. == Ura == === Seurajoukkueura === Dávila edusti vuodet 2008–2011 kasvattajaseuransa CD Guadalajaran edustusjoukkuetta, joka pelasi Meksikon pääsarjassa. Hän pelasi seuran paidassa 15 ottelua onnistumatta kertaakaan maalinteossa. Elokuussa 2011 Dávila siirtyi Valioliigan suurseuraan Chelsea FC:hen. Hänet lähetettiin heti lainalle Alankomaiden Eredivisien Vitesseen, jota hän edusti kauden 2011–2012 pelaten vain kaksi ottelua Eredivisiessä. Kaudeksi 2012–2013 Dávila lähetettiin Chelseasta lainalle Espanjan kakkostason Segunda Divisiónin CE Sabadell FC:hen. Sabadellissä Dávila oli luottopelaaja pelaten kauden aikana 35 ottelua, joissa syntyi neljä maalia. Seuraavan kauden eli kauden 2013–2014 Dávila vietti lainalla toisessa Segunda Divisiónin seurassa, Córdoba CF:ssä. Córdobassakin hän sai hyvin vastuuta pelaten kauden aikana 37 ottelua, joissa hän teki seitsemän osumaa. Córdoba nousi kauden jälkeen pääsarjaan, mutta Dávila lähetettiin syksyllä 2014 jälleen lainalle Segunda Divisióniin, nyt CD Tenerifeen. Hän pelasi Tenerifessä syyskauden aikana kymmenen peliä ja teki yhden maalin, kunnes Chelsea lähetti hänet tammikuussa 2015 lainalle Portugalin pääsarjan Primeira Ligan Vitória FC:hen. === Maajoukkueura === Dávila on edustanut monia Meksikon nuorten maajoukkueita. Vuodet 2007–2011 hän pelasi alle 20-vuotiaiden maajoukkueessa 11 ottelua, joissa syntyi kolme osumaa. Vuonna 2011 Dávila voitti alle 20-vuotiaiden kanssa sekä maanosan mestaruuden että pronssia MM-kilpailuista Kolumbiasta. MM-kilpailuissa Dávila onnistui tekemään yhden maalin. == Lähteet == * Luokka:Meksikolaiset jalkapalloilijat Luokka:Vuonna 1991 syntyneet Luokka:Elävät henkilöt
Lielahdensaari

Lielahdensaari () on yksi Paraisten pääsaarista. Se sijaitsee kunnan itäosassa Paimionselän tuntumassa. Saari on käytännössä kasvanut yhteen naapurisaaren Kirjalansaaren kautta kun saarten välinen salmi on enää vain pieni oja. Saarten yhteenlaskettu pinta-ala on 49 neliökilometriä. Lielahdensaaren naapurisaaret ovat Kirjalansaari, Harvaluoto, Lemlahdensaari ja Kirkkosaari. Saaresta on siltayhteys Kirjalansaareen ja Lemlahdensaareen. Lielahdensaarella sijaitsee suomenkielinen alakoulu, Nilsbyn koulu. ==Lähteet== Luokka:Paraisten saaret
Lastinki

Lastinki (, kestävä), aiemmin kalmanki, on satiini- tai toimikaskudoksinen tiheä kampalankakangas.Facta 2001 WSOY 1984 9. osa, palsta 674 Se on yleensä tummaa tai mustaa. Sitä käytetään esimerkiksi huonekalukankaiksi, naisten kenkiin, liiveihin ja kaulanauhoiksi. Sitä on kudottu myös puuvillaloimeen, jolloin se on edullisempaa. Nimitystä lastinki on käytetty toisinaan myös tummista puuvillamoleskeista.Tietosanakirja == Lähteet == Luokka:Kangaslajit
Lastukoski

Lastukoski tarkoittaa seuraavia * Lastukoski, koski Nilsiässä * Lastukoski, kylä kosken ympäristössä Nilsiässä * Lastukosken kanava, kosken itäpuolelta ohittava veneilyväylä Nilsiässä
Marie Louise Coleiro Preca

Marie Louise Coleiro Preca (7. joulukuuta 1958 Qormi) on maltalainen poliitikko. Vuonna 2014 hänet kutsuttiin maansa presidentiksi. Maltalla parlamentti nimittää presidentin viisivuotiskaudelle. Coleiro Precan valinnasta päätti pääministeri Joseph Muscat, ja oppositio arvosteli toimintatapaa jossa sitä ei ollut kuultu tarpeeksi. Vuonna 2019 hänen seuraajakseen Maltan presidenttinä valittiin George Vella. Coleiro Preca on Maltan tasavallan (vuodesta 1974) yhdeksäs presidentti ja tehtävässään toinen nainen. Ensimmäinen oli Agatha Barbara vuosina 1982-1987. Hän edustaa työväenpuoluetta (Partit Laburista). Valintansa aikaan hän oli 55-vuotias. Coleiro Preca on toiminut aktiivisesti politiikassa 16-vuotiaasta asti. == Lähteet == Luokka:Maltan presidentit Luokka:Vuonna 1958 syntyneet Luokka:Elävät henkilöt
Odysseus (elokuva)

Odysseus () on vuonna 1954 valmistunut italialainen elokuva. Homeroksen Odysseiaan perustuvan seikkailuelokuvan on ohjannut Mario Camerini. Sen sankaria Odysseusta esittää yhdysvaltalainen Kirk Douglas. ==Juoni== Ithakassa kilpakosijoiden piirittämä Penelope odottaa sitkeästi Odysseuksen kotiinpaluuta. Sillä aikaa muistinsa menettänyt Odysseus huuhtoutuu faiaakkien saarelle, jossa prinsessa Nausikaa rakastuu häneen. Kuningas Alkinoos lupaa tyttärensä Odysseukselle, mutta ennen häitä muistot palaavat hänen mieleensä: Troijan valloitus, kyklooppi Polyfemos, seireenit, Kirke-velho ja manalan näyt... Odysseus jättää Nausikaan ja purjehtii Ithakaan, jossa hän poikansa Telemakhoksen avulla surmaa kilpailijansa. ==Näyttelijät== ==Tuotanto, teemat ja vastaanotto== Amerikkalaisrahoitteinen Odysseus oli siihen mennessä kallein Italiassa tuotettu elokuva. Sen valmistelua johti ohjaaja Georg Wilhelm Pabst, mutta tuottajat Carlo Ponti ja Dino De Laurentiis päättivät korvata hänet italialaisella Mario Camerinilla, jolla ei ollut aikaisempaa kokemusta spektaakkelielokuvista. Elokuva on kuvattu Technicolor-väreissä Ponti-De Laurentiisin studiolla Roomassa. Siitä suunniteltiin alun perin kolmiulotteista, mutta samaan aikaan tehdyn Totò-elokuvan tekninen epäonnistuminen sai tuottajat luopumaan aikeesta. Vuoden 1957 uudelleenjulkaisua varten Odysseuksesta muokattiin laajakangasversio. Elokuva on värikäs ja viihdyttävä antiikin myytin filmatisointi, joka on hengeltään varsin uskollinen Homeroksen alkutekstille. Sen kerronta perustuu Odysseuksen muistin takaumiin sekä Silvana Manganon kaksoisrooliin uskollisena Penelopena ja viettelevänä Kirkenä. Kirk Douglasin esittämä sankari kuvataan elämän monimuotoisuudesta juopuvana seikkailijana, joka samalla janoaa elokuvan valmistumisajan porvarillisia arvoja, kodin ja perheen lämpöä ja vakautta. Odysseus oli vuoden 1954 katsotuin italialainen elokuva ja se menestyi kaupallisesti hyvin myös ulkomailla. Elokuva avasi tien amerikkalais- italialaisille yhteistuotannoille ja toimi yhtenä 1950- ja 1960-luvun vaihteen peplum-tyylilajin esikuvista. ==Lähteet== ==Aiheesta muualla== * * Luokka:Vuoden 1954 italialaiset elokuvat Luokka:Italialaiset historialliset seikkailuelokuvat
Chen Yun

Chen Yun (alkuperäinen nimi Liao ChenyunChen Yun Chineseposters.com. Viitattu 24.1.2015.; 1905 Shanghai – 10. huhtikuuta 1995 Peking)Chen Yun Encyclopædia Britannica Online Academic Edition. Viitattu 24.1.2015. oli kiinalainen kommunistipoliitikko. Mao Zedongin valtakautena ja Maon kuolemaa seuranneina vuosina hän tuli tunnetuksi käytännöllisenä talouspoliitikkona. Deng Xiaopingin aikana 1980- ja 1990-luvuilla Chen Yun oli Kiinan kommunistisessa puolueessa (KKP) Dengin uudistuspolitiikkaa vastustaneen vanhoillisen siiven keulahahmo. Chen Yun kuului KKP:n puoluejohtoon poikkeuksellisen pitkän ajan. Hän oli keskuskomitean jäsenenä vuosina 1931–1987 ja politbyroossakin yli 40 vuotta. Chenillä ei ollut mitään muodollista koulutusta kansakoulua lukuun ottamatta. Hän toimi 1920-luvulla kommunistien salaisena ammattiyhdistystoimitsijana ja osallistui vuosien 1934–1935 pitkään marssiin. Sen jälkeen hän oli jonkin aikaa komennuksella Moskovassa, mutta palasi vuonna 1937 Kiinan kommunistien päämajaan Yan’aniin. Vähäisestä koulutuksestaan huolimatta Chen alkoi erikoistua talouskysymyksiin. Kiinan kansantasavallan perustamisen jälkeen hän toimi monissa tärkeissä viroissa, kuten varapääministerinä, teollisuusministerinä ja valtion suunnittelukomiteassa. Hän oli yksi niitä harvoja, jotka vuonna 1957 uskalsivat ilmaista epäilyksensä Maon suunnittelemaa suurta harppausta kohtaan. Suuren harppauksen aikana Kiinan talouspolitiikka siirrettiin pois Chenin johtamien keskussuunnitteluelinten käsistä, mutta suuren harppauksen epäonnistuttua hänet kutsuttiin vuonna 1961 johtamaan kansantalouden elvytystoimia.Lauri Paltemaa & Juha A. Vuori: Kiinan kansantasavallan historia, s. 143. Gaudeamus, Helsinki 2012. Kulttuurivallankumouksen aikana Chen Yun tuomittiin ”kapitalistina” ja hänet siirrettiin pois kaikista viroistaan keskuskomitean jäsenyyttä lukuun ottamatta. Hänen merkityksensä kasvoi Deng Xiaopingin noustuaan valtaan vuodesta 1977 alkaen. Chen pysyi uskollisena marxilaisille näkemyksilleen ja suhtautui epäilevästi Dengin ajamiin rohkeisiin talousuudistuksiin. Chen ja hänen kannattajansa muodostivat 1980- ja 1990-luvuilla Kiinan johdossa jarruttavan voiman, joka hidasti Dengin suunnitelmien toteuttamista ja pakotti useasti Dengin kompromisseihin. Chen kuvasi Kiinan kansantaloutta kuuluisaksi tulleella lintuhäkkivertauskuvalla. Hänen mukaansa markkinoille oli suotava rajoitettuja vapauksia kuten häkissä olevalle linnulle on annettava tilaa, ettei se tukehdu. Hän sanoi hyväksyvänsä talouden modernisaation sillä ehdolla, että valtio ei antaisi ”linnun paeta häkistä”. Dengin painostuksesta Chen luopui vuonna 1987 tehtävistään KKP:n keskuskomiteassa ja politbyroossa, mutta säilyi tosiasiassa sen jälkeenkin hyvin vaikutusvaltaisena, sillä hän tuki nuorempia vanhoillisia johtajia. Chen ja Deng elivät molemmat hyvin korkeaan ikään, mutta Chen kuoli kaksi vuotta ennen Dengiä. ==Lähteet== == Aiheesta muualla == Luokka:Kiinalaiset poliitikot Luokka:Vuonna 1905 syntyneet Luokka:Vuonna 1995 kuolleet
Matti Lauerma

Matti Väinö Antamo Lauerma (23. marraskuuta 1922 Helsinki – 17. kesäkuuta 1983 TurkuMatti Lauerman muistokirjoitus Helsingin Sanomissa 22.6.1983. (Maksullinen artikkeli.)) oli suomalainen historiantutkija ja professori. Lauerman vanhemmat olivat tehtaanjohtaja, taidemaalari Väinö Aadolf Lauerma (1887–1929) ja Fanny Lyydia Valonen (1888–1985). Hän pääsi ylioppilaaksi 1941 ja valmistui Helsingin yliopistosta filosofian kandidaatiksi 1947, lisensiaatiksi 1956 ja tohtoriksi 1957.Matti Väinö Antamo Lauerma. Find-A- Grave. Lauerma toimi Keravan yhteiskoulun historian ja suomen kielen opettajana 1952–1965 ja oli koulun rehtorina 1957–1965. Hän oli Helsingin yliopistossa sotahistorian dosenttina vuodesta 1957 alkaen ja oli yleisen historian vt. apulaisprofessorina 1962–1965. Sen jälkeen hän oli Turun yliopiston yleisen historian apulaisprofessorina 1965–1980 ja professorina 1980–1983. Lauerma tutki erityisesti sotahistoriaa ja jääkäriliikkeen historiaa.Facta 2001, osa 9, p. WSOY 1984. Lauerma oli naimisissa vuodesta 1952 filosofian maisteri Helvi Inkeri Jokipiin kanssa. Heidän poikansa on psykiatri Hannu Lauerma.Kuka kukin on 1978, s. 498. Runeberg.org. ==Teoksia== * L'artillerie de campagne française pendant les guerres de la révolution: évolution de l'organisation et de la tactique. Diss. Annales Academiae scientiarum Fennicae, 96. Helsinki: Suomalainen tiedeakatemia, 1956. * Jacques-Antoine-Hippolyte de Guibert (1743–1790). Annales Academiae scientiarum Fennicae, 229. Suomalainen tiedeakatemia, 1989. ISBN 951-41-0495-1. * Lauerma, Matti: Jääkärien tie. Toimittaneet Markku Onttonen ja Hilkka Vitikka. WSOY, 1984. ISBN 951-0-12588-1. * Jääkäriliike. Jääkärien kotimaahan paluun nelikymmenvuotismuistoksi julkaissut Helsingin yliopiston ylioppilaskunta. Helsinki: Helsingin yliopiston ylioppilaskunta, 1958. * Jääkärin tie. Vuonna 1975 julkaistuun Suomen jääkärien elämäkerrastoon sisältyvä jääkärien tervehdys sekä Matti Lauerman selostus jääkäriliikkeestä ja Jääkäripataljoona 27:stä. Jääkäripataljoona 27:n perinneyhdistys, 1975. * Keravan yhteiskoulu 1921–1961. Kerava: Keravan yhteiskoulu, 1962. * Lauerma, Matti – Mäkelä, Aimo: Keravan yhteiskoulu 1921–1971. Kerava, 1971. * Kuninkaallinen Preussin Jääkäripataljoona 27: Vaiheet ja vaikutus. WSOY, 1966. == Lähteet == Luokka:Suomalaiset historioitsijat Luokka:Turun yliopiston professorit Luokka:Vuonna 1922 syntyneet Luokka:Vuonna 1983 kuolleet Luokka:Suomalaiset professorit
Kari Launiala

Kari Antero Launiala (13. marraskuuta 1934 UllavaKuka kukin on 1978 (Runeberg.org)) on suomalainen lääkäri ja emeritusprofessori. Hän oli Kuopion yliopiston lastentautiprofessori vuodesta 1975 ja Helsingin yliopiston lääketieteellisen tiedekunnan dosentti 1975–1978. Hänen tutkimusalaansa ovat lasten ruoansulatuskanavan ja aineenvaihdutatasairaudet.Facta 2001 WSOY 1984 9. osa, palsta 696Helsingin yliopiston virkamiehet ja opettajat == Lähteet == Luokka:Suomalaiset lääkärit Luokka:Kuopion yliopiston professorit Luokka:Vuonna 1934 syntyneet Luokka:Elävät henkilöt Luokka:Suomalaiset professorit
Värtsilän kesäteatteri

Värtsilän kesäteatteri on Tohmajärven kunnan Värtsilässä, Pohjois-Karjalassa, Itä-Suomessa sijaitseva harrastelijateatteri. Värtsilän kunnan entisen Arppen pihapiirin maatilan navetan vintillä esiintyvä kesäteatteri on Värtsilän Nuorisoseura ry:n teatterijaoston organisoima ja järjestämä. == Esitystoiminta == Värtsilän kesäteatteri on esiintynyt vuodesta 1998. Näytelmien tekijänoikeuksia valvoo Suomen Näytelmäkirjailijaliitto. === Aiemmat esitykset === * Mooseksen penninpyöritys (1998) * Kätkäläisen jättipotti (1999) * Sortavalan serkut (2000) * Konsultti (2001) * Intohimoinen jalkapallomies (2002) * Mökkihöperöt (2003) * Kätkäläinen ja ulkomaanelävä (2004) * Onnenmaa (2005 ja 2006) * Vilttiketju (2007) * Miestä vailla (2008) * Susisaaren keisari (2009) * Reposen onni (2010) * Poikamiehen pesäpuu (2011) * Pienyrittäjä Pöntinen ja bisnesenkelit (2013) * Yksinäisten sydänten kerho (2014) * Rikkautta, rakkautta riittämiin (2015) * Taistelevat koppelot (2016) * Rakkausresepti (2018) * Vallaton Vihtori (2019) * Mummonmökki (2022) == Lähteet == *Värtsilän kesäteatterin käsiohjelmat *http://www.vartsila.fi/vartsila/?page_id=339 *http://www.vartsila.fi/kesateatteri *http://vartsilannuorisoseura.blogspot.fi *http://www.tohmajarvi.fi/teatterit Luokka:Kesäteatterit Luokka:Värtsilä
Iisak Laurbecchius

Iisak (Isaacus) Laurbecchius (n. 1678 Turku – 1716 Ystad) oli suomalainen teologi ja Turun akatemian jumaluusopin apulainen vuodesta 1704. Laurbecchiuksen pietistiset ajatukset kohtasivat puhdasoppisten kirkonmiesten vastustusta, ja vuonna 1708 hän menetti virkansa ja oppiarvonsa. Hänen isänsä oli piispa Petrus Laurbecchius.Facta 2001 WSOY 1984 9. osa, palsta 696 == Lähteet == Luokka:Turun akatemian professorit Luokka:Suomalaiset professorit Luokka:Suomalaiset teologit Luokka:Radikaalipietismi Luokka:Syntymävuosi tuntematon Luokka:Vuonna 1716 kuolleet
Force India VJM07

Force India VJM07 on intialaisen Formula 1 -talli Force Indian käyttämä auto kaudella 2014. Autolla kilpailivat uutena kuljettajana McLarenilta saapunut meksikolainen Sergio Pérez sekä talliin Sauberilta palannut saksalainen Nico Hülkenberg. Testikuljettajana toimi Daniel Juncadella ja Facu Regalia. Force India VJM07 osoittautui kauden alussa hiukan nopeammaksi, kuin Force Indian kaudella 2013 käyttämä Force India VJM06 ja Pérez otti Bahrainin GP:ssä tallin historian toisen palkintosijoituksen olemalla kolmas. VJM07 jäi kokonaan pisteittä vain kahdessa osakilpailussa Unkarin GP:ssä ja Yhdysvaltain GP:ssä. == Formula 1 -tulokset== Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 19 Pisteet Sijoitus Force India Mercedes AUS MAL BHR CHN ESP MON CAN AUT GBR GER HUN BEL ITA SIN JPN RUS USA BRA ABU 155 6. Sergio Pérez 10 DNS 3 9 9 Kesk. 11† 6 11 10 Kesk. 8 7 7 10 10 Kesk. 15 7 Nico Hülkenberg 6 5 5 6 10 5 5 9 8 7 Kesk. 10 12 9 8 12 Kesk. 8 6 Daniel Juncadella TD TD TD == Saavutukset == Palkintosijat Nro Kilpailu Kuljettaja 1 Bahrainin GP 2014 Sergio Pérez Nopeimmat kierrokset Nro Kilpailu Kuljettaja Aika Kierros 1 Itävallan GP 2014 Sergio Pérez 1.12,142 59 == Aiheesta muualla == *Kotisivut Luokka:Force Indian Formula 1 -autot Luokka:Autot Formula 1 -kaudella 2014
Australopithecus bahrelghazali

Australopithecus bahrelghazali eli tšadinapinaihminen on varhainen ihmisapinalaji, joka eli noin 3,6 miljoonaa vuotta sitten. Laji tunnetaan vuonna 1993 Tšadista löytyneestä fossiilista, jossa oli kappale alaleukaa ja seitsemän hammasta. Fossiili muistuttaa afarinapinaihmisen fossiileja, ja se on samalta ajalta. Niissä on kuitenkin pieniä eroja, ja koska niiden löytöpaikkojen välinen etäisyys on 2 500 kilometriä, löytö on toistaiseksi määritelty omaksi lajikseen. Nimi bahrelghazali tarkoittaa 'gasellijokea'. ==Lähteet== Luokka:Ihmisen evoluutio Luokka:Isot ihmisapinat Luokka:Esihistorialliset nisäkkäät
Michael Berry

Michael Berry voi tarkoittaa ainakin seuraavia henkilöitä: * Michael Berry, yhdysvaltalaissyntyinen suomalainen historioitsija * Michael Berry, brittiläinen fyysikko * Michael Berry, yhdysvaltalainen pikajuoksija.
EMAS (kiitotie)

EMAS eli engineered materials arresting system on sementti, jota käytetään kiitotien jatkeessa. Jos kone ajaa sen päältä, EMAS murskaantuu koneen painosta hidastaen ja lopulta pysäyttäen koneen. ==Tausta== Monet lentokentät on rakennettu ennen nykyisiä kiitoteiden turva-aluevaatimuksia, ja jos lentokenttä sijaitsee esimerkiksi tiheästi rakennetulla alueella tai veden ympäröimänä, turva-alueita ei ole mahdollista laajentaa. Turva-alue olisi tärkeä tapauksissa, joissa lentokone ajautuu ulos kiitotien päästä. Tämän vuoksi Yhdysvaltain ilmailuvirastossa (FAA) alettiin 1990-luvulla kehittää ratkaisua, jolla kone saataisiin pysäytettyä nopeasti ja turvallisesti, vahingoittamatta konetta ja koneessa olevia ihmisiä. ==Käyttö== EMAS on käytössä Yhdysvalloissa 82 kiitotiellä 53 lentokentällä. Ensimmäinen kenttä, jolle se rakennettiin, oli John F. Kennedyn kansainvälinen lentoasema. ==Onnettomuudet== Yhdysvalloissa on ollut tähän mennessä yhdeksän tapausta, joissa EMAS on pysäyttänyt kiitotien päästä ulos ajautuneen koneen. Näistä suurin kone oli Airbus A320. Tammikuussa 2010 EMAS pysäytti Bombardier CRJ-200 -koneen Yeagerin lentoasemalla Charlestonissa. Koneessa oli 34 ihmistä. Ilman EMASia kone olisi todennäköisesti pudonnut kiitotien päässä olevalta jyrkänteeltä alas. ==Lähteet== Luokka:Lentoasemainfrastruktuuri
Australopithecus sediba

Australopithecus sediba eli malapanapinaihminen on varhainen ihmisapinalaji, joka eli noin 2 miljoonaa vuotta sitten. Lajin ensimmäiset fossiilit löydettiin Etelä-Afrikan Malapan suojelualueelta 2008, ja yksilöitä on vuoteen 2012 mennessä löydetty neljä. Niiden tarkaksi iäksi on saatu 1,98 miljoonaa vuotta. Löytäjä Lee Berger tutkimusryhmineen arveli, että laji voisi olla A. africanuksen ja Homo habiliksen välimuoto, sillä siinä on sekä apinaihmisten että ihmisten ominaisuuksia. ==Lähteet== Luokka:Ihmisen evoluutio Luokka:Isot ihmisapinat Luokka:Esihistorialliset nisäkkäät
Edmond Debeaumarché

Edmond Debeaumarché (15. joulukuuta 1906 Dijon – 28. maaliskuuta 1959 Suresnes) oli yksi Ranskan vastarintaliikkeen tunnetuimmista johtajista toisen maailmansodan aikana. Debeaumarché oli töissä postissa. Sodan aikana hän järjesti vastarintaliikkeen postiliikenteen salakuljetuksen. Myöhemmin hän osallistui saksalaisten yhteyksien sabotointiin. Gestapo vangitsi hänet elokuussa 1944. Luokka:Ranskan vastarintaliikkeen henkilöt Luokka:Vuonna 1906 syntyneet Luokka:Vuonna 1959 kuolleet
Matkustajakortti

Matkustajakortti tai matkustajailmoitus on Suomessa majoitusliikkeissä saapuvista matkustajista viranomaisia varten täytettävä asiakirja. Kortissa ilmoitetaan matkustajan nimi, henkilötunnus tai syntymäaika, kansalaisuus, osoite kotimaassa, majoitusliikkeeseen saapumis- ja lähtöpäivä sekä tiedot mukana matkustavista lapsista ja puolisosta. Matkan tarkoituksen ilmoittaminen on vapaaehtoista. Ulkomaalaisten matkustajien, pois lukien pohjoismaista tulevat, täytyy ilmoittaa myös passin tai henkilökortin numero, ja lisäksi kaikkien ulkomaalaisten on ilmoitettava, mistä maasta he tulevat Suomeen. Matkustaja vahvistaa kortissa antamansa tiedot allekirjoituksellaan. Matkustajakortin tietoja saavat poliisin ohella myös muut viranomaiset, kuten tulli, jos se on tehtävien hoidon kannalta tarpeen. Majoitusliike voi käyttää kortin tietoja asiakaspalvelussa tai suoramarkkinoinnissa, ellei matkustaja erikseen kiellä tietojen käyttöä. Majoitusliikkeen on säilytettävä kortti vuoden ajan, ja ulkomaalaisista tehdyt kortit on toimitettava poliisille saapumispäivää seuraavana päivänä, ellei pidempää aikaa ole erikseen myönnetty. Matkustajakortti on täytettävä hotellien lisäksi myös majoituttaessa leirintäalueilla, maatilamatkailu- ja aamiaismajoituspaikoissa sekä muissa vastaavissa majoituspaikoissa ja loma-asunnoissa. Väärien tietojen antaminen matkustajakortissa on säädetty rikoslaissa rangaistavaksi teoksi. Helsingin kaupunginkirjaston kysy.fi-palvelu 6.6.2006 : Mihin perustuu hotelleissa se, että pitää täyttää sellainen kaavake, johon... Matkustajakortin kysymykset == Lähteet == Luokka:Matkustusasiakirjat
Christer Laurén

Hans Christer Laurén (3. heinäkuuta 1942 Helsinki – 19. syyskuuta 2022 Mustasaari) oli suomalainen ruotsin kielen professori. Hänen tutkimusalaansa olivat muinais- ja nykyruotsi,Facta 2001 WSOY 1984 9. osa, palsta 697 mutta kielitieteellinen tutkimus sai myöhemmin väistyä kielenhuollon, ammattikielen ja kielikylvyn tieltä. Laurén valmistui ylioppilaaksi vuonna 1961 Kokkolan ruotsinkielisestä yhteislyseosta. Filosofian tohtoriksi Laurén valmistui vuonna 1972 Åbo Akademista väitöskirjalla Jöns Budde, Predikanten som översättare. Vuosina 1966–1970 hän oli ruotsin ja latinan kielten lehtorina Kokkolan ruots. yhteislyseossa. Hän oli apulaisprofessorina Vaasan kauppakorkeakoulussa 1970–1975 ja professorina 1976–2009 sekä Åbo Akademin dosenttina vuodesta 1973 alkaen. Hän toi suomeen kielikylpyajatuksen tienä monikielisyyteen.Ann-Marie Ivars, Uppslagsverket Finland Laurén johti suomenruotsalaista kielilautakuntaa vuosina 1985–1994 ja oli jäsenenä Ruotsin kielilautakunnassa 1986–1994.Hufvudstadsbladet 9.10.2022Vasabladet 9.10.2022Kuka kukin on 1978 == Lähteet == Luokka:Suomalaiset kielitieteilijät Luokka:Suomalaiset professorit Luokka:Vaasan yliopiston professorit Luokka:Vuonna 1942 syntyneet Luokka:Vuonna 2022 kuolleet
Yolandi Visser

Yolandi Visser (muotoiltuna ¥o-landi Vi$$er, oik. Anri du Toit) (s. 1. joulukuuta 1984 Kapkaupunki, Etelä-Afrikka) on laulaja eteläafrikkalaisessa zef-musiikkia soittavassa yhtyeessä Die Antwoord. Visserilla on Sixteen Jones -niminen tytär Watkin Tudor Jonesin kanssa. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2015 Chappie Chappie ¥o-landi Vi$$er == Diskografia == ;The Constructus Corporationin kanssa * The Ziggurat (2003) ;MaxNormal.TV:n kanssa * Rap Made Easy (2007) * Good Morning South Africa (2008) ;Die Antwoordissa * $O$ (2009) * 5 EP (2010) * $O$ Re-release (2010) * EKSTRA EP (2010) * TEN$ION (2012) * Donker Mag (2014) == Lähteet == Luokka:Elävät henkilöt Luokka:Vuonna 1984 syntyneet Luokka:Eteläafrikkalaiset laulajat
Wang Hongwen

Wang Hongwen (; 1935 Changchun, Liaoning – 3. elokuuta 1992 Peking)Wang Hongwen Marxists.org. Viitattu 24.1.2015.Wang Hongwen Chineseposters.com. Viitattu 24.1.2015.Wang Hongwenin muistokirjoitus The Independent 6.8.1992. Viitattu 24.1.2015. oli kiinalainen työväenjohtaja ja kommunistipoliitikko, joka kuului kulttuurivallankumouksen aikana 1960–1970-luvuilla niin sanottuun neljän koplaan. Wang Hongwen oli lähtöisin köyhästä maatyöläisperheestä. Hän liittyi alaikäisenä Kansan vapautusarmeijaan ja osallistui vapaaehtoisena sotilaslähettinä Korean sotaan. Sen jälkeen hän työskenteli puuvillatehtaassa Shanghaissa. Ennen kulttuurivallankumouksen käynnistymistä vuonna 1966 hän oli täysin tuntematon työläinen. Kesäkuussa 1966 Wang ja kuusi muuta työläistä julkistivat seinälehden, jossa vaadittiin heidän tehtaansa johtoa eroamaan. Itse Mao Zedong ylisti myöhemmin tätä seinälehteä ”kulttuurivallankumouksen ensimmäiseksi merkittäväksi seinälehdeksi”. Vieraillessaan Pekingissä syyskuussa 1966 Wang sai tavata muun muassa Maon ja Lin Biaon. Hän valitti Shanghain paikallisen puoluejohdon pyrkivän kapinallisten tukahduttamiseen ja Kulttuurivallankumouksen pienryhmä ilmoitti tukevansa häntä. Shanghaihin palattuaan Wang osallistui paikallisen johdon syrjäyttämiseen ja vuoden 1967 alussa lyhytikäisen Shanghain kommuunin perustamiseen. Hän asettui tukemaan paikallisen propagandajohtajan Zhang Chunqiaon pyrkimyksiä. Shanghain kommuuni korvattiin Maon toiveiden mukaisesti vallankumouskomitealla, jonka varapuheenjohtajaksi Wang valittiin. Wang, Zhang Chunqiao, Jiang Qing ja Yao Wenyuan tultiin tuntemaan niin sanottuna neljän koplana. Wang oli nuorin neljän koplan jäsenistä. Nuorekkaan Wangin kerrottiin olevan erityisen läheinen Jiang Qingin kanssa.Nicholas D. Kristof: Wang Hongwen Dies in Beijing; A Member of the 'Gang of Four' The New York Times 5.8.1992. Viitattu 24.1.2015. Wang alkoi kulttuurivallankumouksen myötä kohota Kiinan kommunistisen puolueen hierarkiassa. Hänet valittiin vuoden 1969 puoluekokouksessa keskuskomiteaan ja hän toimi 1971–1976 Shanghain puoluekomitean johtajana. Vuonna 1973 hänet valittiin koko puolueen varapuhemieheksi. Vuoden 1973 puoluekokouksessa Wang kuvattiin suoraan Maon rinnalla, ja hänestä oletettiin tuolloin kaavailtavan jopa Maon seuraajaa. Maon kuoleman jälkeen Wang ja muut neljän koplan jäsenet kuitenkin pidätettiin Hua Guofengin määräyksestä lokakuussa 1976 ja erotettiin puolueesta. Wang tuomittiin tammikuussa 1981 elinkautiseen vankeuteen. Hänet siirrettiin vuonna 1986 vankilasta sairaalaan etenevän maksasyövän vuoksi, johon hän kuoli 1992. ==Lähteet== Luokka:Kiinalaiset poliitikot Luokka:Elinkautisvangit Luokka:Vuonna 1935 syntyneet Luokka:Vuonna 1992 kuolleet
Pirkkoliisa Tikka

Pirkkoliisa Tikka (oik. Pirkko-Liisa Tikka, o.s. Lampela; s. 19. heinäkuuta 1947Pirkko-Liisa Tikka Elonet. Viitattu 25.1.2015. Helsinki) on suomalainen oopperalaulaja (sopraano) ja näyttelijä. Hän on esiintynyt urallaan Kansallisoopperan lisäksi muun muassa Ruotsin kuninkaallisessa oopperassa sekä Berliinin Staatsoperassa. Tikka tunnetaan myös television musiikkiaiheisista lastenohjelmista. Hänen vanhempansa ovat elokuvaohjaaja Viljo Lampela ja näyttelijä Kaija Rahola ja entinen puolisonsa (1968–1977) kapellimestari Kari Tikka. == Diskografia == *Operetti (1978, Seppo Ruohosen kanssa) *Hassu varpunen (1981) == Filmografia == *Rigoletto (1975, oopperataltiointi) *Villahousupakko (1977, televisioelokuva) *Norjasta ostettu posliinitonttu (1979, televisioelokuva) *Tup-akka-lakko (1980) *Pölhölä (1981) *Rauta-aika (1982, televisiosarja) *Lentävät luupäät (1984) == Lähteet == Luokka:Suomalaiset oopperalaulajat Luokka:Suomalaiset näyttelijät Luokka:Vuonna 1947 syntyneet Luokka:Elävät henkilöt
Seppo Kuula

Seppo Kuula (s. 1967) on suomalainen yritysjohtaja ja IT-alan vaikuttaja. Viimeisimpänä toimitusjohtajuutenaan Kuula siirtyi Cloud1:lle vuonna 2024 tekoäly-yhtiö Silo AI:n palveluliiketoiminnan johtajan tehtävästä. Aiemmin Kuula johti Siili Solutions Oyj:tä, kun se listattiin pörssiin. == Koulutus == Kuula on koulutukseltaan tekniikan tohtori, väitellyt vuonna 2020 aiheesta Continuous co-creation of knowledge-intensive business services. Kuula valmistui koneautomaatioinsinööriksi vuonna 1992. Tämän jälkeen hän on töiden ohella valmistunut diplomi-insinööriksi Teknillisen korkeakoulun tuotantotalouden koulutusohjelmasta (2008) sekä suorittanut Oulun yliopistossa kaupallisen MBA-tutkinnon (2005) ja tekniikan tohtorin tutkinnon (2020). ==Ura== Kuula työskenteli valmistuttuaan tietoliikenneyhtiö Eforessa. Tämän jälkeen työnantajia ovat olleet ADC, System Integration Services, QMC IPMedia, Elektrobit, Nethawk ja Mesaplexx. Siili Solutionsin toimitusjohtajana Kuula aloitti vuonna 2010 ja hänen johdollaan yhtiö listattiin Nasdaq OMXH First North listalle vuonna 2012 sekä Nasdaq OMX Päälistalle 2016. Hänen aikanaan yhtiö kasvoi 65 työntekijästä 697:een. Kansainvälistymisen osalta merkittävänä askeleena oli Suomen lisäksi Puolassa toimivan Avaus Consulting Oy:n yritysosto vuonna 2014, sekä autoteollisuuden digitaalisiin ohjausjärjestelmiin laajentaminen 2015. Kuula siirtyi Siilistä Enfo Oyj:n toimitusjohtajaksi tammikuussa 2018, Unikie Oy:n toimitusjohtajaksi tammikuussa 2021 ja Silo AI Oy:n palveluliiketoiminnan johtajaksi maaliskuussa 2023. Lisäksi Kuula on toiminut useissa hallitustehtävissä ja osallistunut aktiivisesti Boardman-hallitusammattilaisten verkostoon. Ohjelmistoyrittäjät ry valitsi Kuulan vuonna 2014 Vuoden ohjelmistoyrittäjäksi. TiVi (ent. Tietoviikko) -lehti valitsi hänet vuosien 2014 ja 2015 IT-alan 100 vaikuttavinta bisnes-listalle. == Lähteet == ==Aiheesta muualla== *LinkedIn - Seppo Kuula Luokka:Suomalaiset yritysjohtajat Luokka:Suomalaiset insinöörit Luokka:Vuonna 1967 syntyneet Luokka:Elävät henkilöt
Jeff Cohen (näyttelijä)

Jeffrey Bertan Cohen (Jeffrey Bertan McMahon, s. 25. kesäkuuta 1974) on yhdysvaltalainen asianajaja sekä entinen lapsinäyttelijä, joka tunnetaan parhaiten roolihahmostaan Chunk Richard Donnerin ohjaamassa seikkailuelokuvassa Arkajalat (The Goonies, 1985). == Ura ja elämä == Cohen syntyi Los Angelesissa ja otti taiteilijanimensä äidiltään, Elaine Cohenilta. Murrosikä pakotti Cohenin aikaiselle eläkkeelle näyttelijän työstä. Pulskan Chunkin rooli sai monet pilkkaamaan häntä vyötärönsä ympärysmitasta, mutta teini-ikäisenä hän aloitti amerikkalaisen jalkapallon pelaamisen ja laihtui huomattavasti. Hän jatkoi lajin parissa vielä opiskellessaan Kalifornian yliopistossa, Berkeleyssä, eikä lapsena koettu pilkka estänyt häntä villitsemästä yleisöä otteluiden lomassa Arkajalat-elokuvasta tunnetulla Truffle Shuffle -tanssillaan. Berkeleyssä hän myös kampanjoi itseään oppilasneuvoston puheenjohtajaksi julisteilla, joissa oli kuva hänestä Arkajalat-ajoilta ja yksinkertainen vaalilause "Chunk for President". Hän myös voitti vaalit. https://www.linkedin.com/in/jeffbcohenesq Berkleyn jälkeen, hän valmistui Kalifornian yliopistosta asianajajaksi ja erikoistui Los Angelesin viihdeteollisuuteen. Vuoden 2014 helmikuusta alkaen, hän on myös kirjoittanut liiketoimintaa, juridiikkaa ja politiikkaa käsitteleviä kirjoituksia CNBC:lle ja Huffington Postille. == Lähteet == == Aiheesta muualla == * * Luokka:Yhdysvaltalaiset lapsinäyttelijät Luokka:Yhdysvaltalaiset juristit Luokka:Vuonna 1974 syntyneet Luokka:Elävät henkilöt
Keuruun jäähalli

Keuruun jäähalli on Keuruulla sijaitseva jäähalli, joka on Mestis-seura KeuPa HT:n kotihalli. 8. syyskuuta 2014 Keuruun kaupunginvaltuusto myönsi 100 000 euroa jäähallin muuttamiseksi Mestis-kuntoon. == Lähteet == Luokka:Keuruun rakennukset ja rakennelmat Luokka:Keuruun urheilu Luokka:Suomen jäähallit
Boombastic

Boombastic on jamaikalaismuusikko Shaggyn kappale hänen samaa nimeä kantavalta kolmannelta studioalbumiltaan. Heinäkuussa 1995 julkaistuna single saavutti valtavan menestyksen monissa maissa, mukaan lukien Irlannissa, Isossa- Britanniassa, Ruotsissa, Uudessa-Seelannissa, Australiassa sekä monissa Lähi- idän valtioissa, jossa se saavutti singlelistojen kärkisijoja. Kappale vietti viikon Yhdysvaltain Billboard R&B-listan; sekä Britannian singlelistan kärjessä. Samalla se saavutti Billboard Hot 100 -listan kolmannen sijan. Kappaleen remix-versio, jolla vierailee Sting International, sisältää samplen Marvin Gayen kappaleesta "Let's Get It On". Muut versiot ovat mukana jonkinlaisina versioina Boombastic-albumilla bonusraitoina. Boombastic saavutti suosiota sen jälkeen kun sitä oltiin käytetty Levi'sin televisiomainoksessa. Kappale oli mukana elokuvissa Tallipihan bilehileet, Mr. Bean lomailee, Viidakon Ykä ja Villit Marjaset. ==Lähteet== Luokka:Vuoden 1995 kappaleet Luokka:Jamaikalaiset musiikkikappaleet
Call on Me

Call on Me on ruotsalaisen DJ:n ja musiikkituottajan Eric Prydzin kappale, joka julkaistiin singlenä syyskuussa 2004. Se saavutti suuren myyntimenestyksen ja pääsi listojen kärkeen monessa maassa. "Call on Me" tunnetaan musiikkivideostaan, joka sisältää useita naisia sekä miehen harjoittamassa aerobiciä seksuaalisesti vihjailevalla tavalla. Kappaleen ovat kirjoittaneet Eric Prydz, Steve Winwood ja Will Jennings, ja sen tuotti Prydz. ==Lähteet== Luokka:Vuoden 2004 kappaleet Luokka:Eric Prydzin kappaleet
Hikipallo

Hikipallo on urheilulaji, jota pelataan jäällä. Hikipalloa pelataan jääkiekkomailoilla, mutta pelivälineenä toimii kiekon sijasta tennispallo. Hikipallossa ei käytetä luistimia vaan kenkiä. Hikipallossa on lähes samat säännöt kuin jääkiekossa, mutta siinä ei saa ottaa kontaktia. == Historia == Hikipallon maailmanmestaruuskilpailuja on järjestetty Ylöjärvellä vuodesta 1972 alkaen. == Tasokkaita joukkueita == * Karhu-team, Ylöjärveltä MM-kultaa 2012 ja 2013 * Alapään koitto * Mutala JR * TeNu on eniten mestaruuksia voittanut joukkue * Reuhari == Edelliset maailmanmestaruuskilpailut == Hikipallon MM-kilpailut 2016 järjestettiin Mutalan koulun kentällä 30.-31.1.2016. Kisojen järjestäjänä toimi Mutala JR. Talvien lyhenemisestä ja Mutalan koulun kentän pienentymisestä johtuen MM-kisoja ei tiettävästi enää järjestetä.https://ylojarvenuutiset.fi/2016/03/02/hikipalloilijat-lyomassa- pillit-pussiin Vuonna 2017 kisat järjestetään Ylöjärven jäähallissa 29.4-17. == Lähteet == * http://aamulehti.menoinfo.fi/ylojarvi/urheilu-ja- liikunta/hikipallon-mm-kisat/278208 * http://ylojarvenuutiset.fi/2014/01/15/kamppailu-hikipallon- maailmanmestaruudesta-alkaa-pian/ * http://aamulehti.menoinfo.fi/ylojarvi/urheilu-ja-liikunta/hikipallon-mm-kisat- mutalassa/559299 ===Viitteet=== Luokka:Talviurheilu Luokka:Mailapelit
Maria Maria

Maria Maria on yhdysvaltalaisyhtye Santanan kappale, jolla vierailee The Product G&B.; Se saavutti Billboard Hot 100-listan ensimmäisen sijan 8. huhtikuuta 2000 ja pysyi siellä yhteensä kymmenen viikkoa. Vuoden 2000 Grammy- palkintogaalassa kappale voitti Grammyn kategoriassa "Paras duon/yhtyeen esitys sanoilla". Siitä huolimatta vaikka muut albumin päälaulajat voittivat palkintoja, The Product R&B; ei voittanut Grammyä.Marc Anthony lauloi myös kappaleesta oman versionsa. Vuonna 2008 Billboard Hot 100-listan 50-vuotisjuhlavuotena aikakauslehti Billboard kokosi listan sadasta parhaasta kappaleesta listan vuosien varrelta. "Maria Maria" sijoittui tällä "Billboard: All-Time Hot 100 Top Songs"-listalla sijalle 96, sekä Top Billboard Hot 100 Latin Songs of All-Time-listan sijalle kaksi. Myöhemmin se nimettiin vuosien 2000-2009 neljänneksitoista menestyneimmäksi kappaleeksi "Billboard Hot 100 Songs of the Decade"-listalla. Carlos Santana on tehnyt yhteistyötä Chef Roberto Santibañezin kanssa avatakseen viisi nimeä "Maria Maria" kantavaa ravintolaa. Osa niistä sijaitsee San Francisco Bay Arealla, muihin kohteisiin luokittuvat Arizona ja Teksas. ==Lähteet== Luokka:Vuoden 1999 kappaleet Luokka:Santanan kappaleet Luokka:Billboard Hot 100 -listan ykköset
Smooth (kappale)

Smooth on latinarock-yhtye Santanan ja rock-yhtye Matchbox Twentyn jäsenen Rob Thomasin kappale. Kappaleen sanoittivat Thomas ja Itaal Shur, lauloi Thomas sekä tuotti Matt Serletic. Se voitti kolme Grammy-palkintoa: "Vuoden levytys", "Vuoden kappale" sekä "Paras sanoitettu pop-duetto". Kappale oli 1990-luvun viimeinen Billboard Hot 100 -listan ykköshitti ja 2000-luvulla Hot 100 -listan kakkoshitti. Vuonna 2013 "Smooth" sijoittui Billboardin 55-vuotisjuhlalistalla Hot 100 -listahistorian toiseksi menestyneimmäksi kappaleeksi. ==Lähteet== Luokka:Vuoden 1999 kappaleet Luokka:Santanan kappaleet Luokka:Grammy-palkitut kappaleet Luokka:Billboard Hot 100 -listan ykköset
Andrei Parfjonov

Andrei Parfjonov (; s. 17. joulukuuta 1987 Troitsko-Petšorsk) on venäläinen maastohiihtäjä. Seuratasolla Parfjonov edustaa The Rochev's Clubia. Hänen parhaat saavutuksensa ovat tulleet sprinteistä. Maastohiihdon maailmancupissa Parfjonov debytoi lokakuussa 2007 Düsseldorfin sprintissä ollen 40. Ensimmäiset maailmancupin pisteensä Parfjonov saavutti joulukuussa 2007, kun hän oli Tour de Skin osakilpailussa Prahassa neljäs vapaan sprintissä. Parfjonovin paras sijoitus maailmancupin henkilökohtaisessa osakilpailussa on kolmas, jonka hän saavutti tammikuussa 2015 Rybinskin ja helmikuussa 2017 Pyeongchangin sprintistä. Hän voitti jälkimmäisenä viikonloppuna parisprintin maailmancupkilpailun. Vuonna 2010 Parfjonov voitti alle 23-vuotiaiden MM- pronssia Hinterzartenista sprintistä. == Lähteet == * http://data.fis- ski.com/dynamic/athlete- biography.html?sector=CC&competitorid;=108864&type;=result&category;=WC&season;=ALL&sort;=&discipline;=ALL&position;=&place;=&Submit;=Search&limit;=50 Luokka:Venäläiset maastohiihtäjät Luokka:Vuonna 1987 syntyneet Luokka:Elävät henkilöt
Cristian Gamboa

Cristian Esteban Gamboa Luna (s. 24. lokakuuta 1989 Liberia) on costaricalainen jalkapalloilija, joka edustaa Valioliigassa pelaavaa West Bromwich Albionia. Oikeajalkainen Gamboa on pelipaikaltaan oikea laitapuolustaja. Hän kuuluu myös Costa Rican jalkapallomaajoukkueeseen. == Ura == === Seurajoukkueura === Gamboa aloitti uransa kotimaansa pääsarjan Municipal Liberian riveissä, jota hän edusti 68 ottelussa vuosina 2006–2010. Heinäkuussa 2010 Gamboa siirtyi kotimaastaan Norjan toiseksi korkeimmalla sarjatasolla pelanneeseen Fredrikstad FK:hon. Gamboa auttoi Fredrikstadia nousemaan seuraavaksi kaudeksi Tippeligaeniin, jossa Gamboa pelasi kaudella 2011 16 ottelua. Elokuussa 2011 hän siirtyi Tanskan pääsarjan Superligaenin suurseuraan FC Kööpenhaminaan, jossa hän ei pelannut kauden 2011–2012 aikana yhdessäkään ottelussa. Niinpä hänet lähetettiin kauden 2011–2012 päätyttyä lainalle norjalaisseura Rosenborg BK:hon. Gamboa pelasi lainasopimuksen aikana kymmenen ottelua trondheimiläisseuran riveissä. Hän palasi vuoden 2012 lopulla Kööpenhaminaan, mutta Rosenborg osti Gamboan omakseen tammikuussa 2013. Kaudella 2013 Gamboa pelasi seuran paidassa Tippeligaenissa 28 ottelua ja ehti pelata seuraavalla kaudella vain kaksi ottelua, ennen kuin Valioliigan West Bromwich Albion osti hänet hyvin sujuneiden MM-kilpailuiden jälkeen. Gamboa pelasi kaudella 2014–2015 vain kymmenessä Valioliigan ottelussa. === Maajoukkueura === Vuonna 2009 Gamboa pelasi alle 20-vuotiaiden maajoukkueen kanssa MM-kilpailuissa, joissa Costa Rica sijoittui neljänneksi. Gamboa debytoi Costa Rican jalkapallomaajoukkueessa tammikuussa 2010 Argentiinaa vastaan. Hän kuului Jorge Luis Pinton nimeämään joukkueeseen vuoden 2014 MM- kilpailuissa. Hän pelasi turnauksessa Costa Rican jokaisessa viidessä ottelussa, kun joukkue eteni sensaatiomaisesti puolivälieriin. Gamboa kirjautti turnauksessa nimiinsä yhden syöttöpisteen. == Lähteet == * * http://www.national-football-teams.com/player/35753/Cristian_Gamboa.html * https://archive.today/20140620091836/http://www.fifa.com/worldcup/players/player=307026/index.html Luokka:Costaricalaiset jalkapalloilijat Luokka:Vuonna 1989 syntyneet Luokka:Elävät henkilöt
O-Nitrofenoli

o-Nitrofenoli eli 2-nitrofenoli (C6H5NO3) on orgaaninen yhdiste ja fenolin nitrattu johdannainen. Yhdistettä käytetään valmistettaessa muun muassa väri- ja lääkeaineita ja analyyttisessä kemiassa indikaattorina. o-Nitrofenoli on m- ja p-nitrofenolien isomeeri. == Ominaisuudet == o-Nitrofenoli on huoneenlämpötilassa keltaista kiteistä ainetta. Yhdiste liukenee niukasti veteen, mutta haihtuu helposti vesihöyryn mukana. Tämä johtuu yhdisteen hydroksyyli- ja nitroryhmien välisistä molekyylin sisäisistä vetysidoksista. o-Nitrofenoli liukenee hyvin orgaanisiin liuottimiin kuten etanoliin, dietyylieetteriin ja bentseeniin.Gerald Booth: Nitro Compounds, Aromatic, Ullmann's Encyclopedia of Industrial Chemistry, John Wiley & Sons, New York, 2000. Viitattu 25.1.2015 Yhdiste on heikko happo, jonka pKa-arvo on 7,22. Se on fenolia voimakkaampi happo, mikä johtuu nitroryhmän elektroneja puoleensavetävästä vaikutuksesta ja lisäksi nitroryhmä on orto-asemassa hydroksyyliryhmään nähden ja kykenee resonanssin kautta stabiloimaan hapen negatiivista varausta. == Valmistus ja käyttö == o-Nitrofenolia valmistetaan hydrolysoimalla o-kloorinitrobentseeniä emäksisissä olosuhteissa esimerkiksi natriumhydroksidin avulla. Reaktiolämpötila kohotetaan hiljalleen 170 °C:n. Muodostuva o-nitrofenoli saostetaan tekemällä liuos happamaksi. Toinen tapa valmistaa sitä on fenolin nitraus ja tässä reaktiossa muodostuu lisäksi p-nitrofenolia. Isomeerit voidaan erottaa toisistaan vesihöyrytislauksella. : o-Nitrofenolia käytetään valmistettaessa lääkeaineita, väriaineita, valokuvauskemikaaleja ja hyönteismyrkkyjä. Pelkistämällä siitä saadaan o-aminofenolia. Yhdistettä voidaan käyttää pH-indikaattorina ja sen alkoholiliuos muuttuu värittömästä keltaiseksi pH-alueella 5-7\. Värinmuutos ei ole kuitenkaan kovin selkeä. Analyyttisessä kemiassa sitä voidaan käyttää myös reagenssina glukoosin määritykseen.Ram W. Sabnis, Erwin Ross, Jutta Köthe, Renate Naumann, Wolfgang Fischer, Wilhelm-Dietrich Mayer, Gerhard Wieland, Ernest J. Newman & Charles M. Wilson: Indicator Reagents, Ullmann's Encyclopedia of Industrial Chemistry, John Wiley & Sons, New York, 2009. Viitattu 25.1.2015 == Lähteet == == Aiheesta muualla == * *Kyoto Encyclopedia of Genes and Genomes (KEGG): 2-Nitrophenol *Toxin and Toxin Target Database (T3DB): 2-Nitrophenol *ChemBlink: 2-Nitrophenol Luokka:Fenolit
Kino Juha

Kino Juha on vuonna 1958 rakennettu elokuvateatteri Nurmijärven Kirkonkylällä ja ainoa kunnan alueella toimiva elokuvateatteri. Elokuvateatterissa on 139 uutta istuinta ja neljä paikkaa pyörätuoleille. Salissa on esiintymislava ja äänentoistolaitteet, joten Kino Juhassa voidaan pitää myös pienimuotoisia konsertteja ja kokouksia. Teatteri on saanut Suomen elokuvasäätiöltä useana vuonna toimintatukea. Vuonna 2012 tehdyn rakennuksen kunnostustyön on suunnitellut arkkitehtitoimisto Arkkitehdit Mustonen. == Historia == Elokuvateatterin rakensivat kirkonkylän keskustaan Sirkka ja Veikko Säilä kirkonmiesten vastustuksesta huolimatta. He kun pitivät "elävien kuvien teatteria" synnillisenä ja mahdollisesti jopa nurmijärveläisten sukupuolisiveyttä vaarantavana laitoksena. Säilän tytär Ulla Luukkonen perheineen jatkoi toimintaa 1980-luvun loppupuolelle asti. Vuodesta 1997 alkaen teatteria pyöritti seuraavat 21 vuotta Pentti Niemelä aina Kino Juhan 60-vuotispäiviin asti vuonna 2018. Vuoden 2019 alussa Kino Juha siirtyi elokuvaohjaaja Taavi Vartian yhtiön omistukseen. == Lähteet == == Aiheesta muualla == *Kino Juhan kotisivut Luokka:Suomen elokuvateatterit Luokka:Nurmijärven rakennukset ja rakennelmat
Minä sinua vaan

”Minä sinua vaan” on kappale Jenni Vartiaisen kolmannelta, Terra-nimiseltä studioalbumilta. Se julkaistiin albumin kuudentena singlenä marraskuussa 2014. Kappaleen ovat säveltäneet Vartiainen ja Jukka Immonen, ja se on sanoittanut Mariska. == Taustaa ja julkaisu == ”Minä sinua vaan” sisältyy 4. lokakuuta 2013 julkaistulle Vartiaisen Terra-albumille. Kappale valmistui albumille vasta aivan viime tipassa; se tehtiin loppuun keskellä yötä. Vartiainen on kertonut, ettei ollut tyytyväinen kappaleen alkuperäisiin sanoihin, vaan joutui pyytämään Mariskaa kirjoittamaan sanat uudelleen. Uusi sanoitus valmistui vasta juuri ennen määräaikaa. Vartiainen rupesi itkemään luettuaan koskettavat sanat. Kappaleen minä välttelee rakkaus-sanan käyttöä, koska pelkää sen voiman muuten vähenevän. Vartiainen on sanonut kappaleen olevan rakkauslaulu niille, joiden sanavarastoon ei kuulu sana rakastan. Kappaleen akustinen versio on mukana Terran 3. lokakuuta 2014 julkaistulla platinapainoksella. Kappaleesta lähetettiin lyhyempi versio radiokanaville marraskuussa 2014, kun kappale valittiin albumin seuraavaksi singleksi. Kappaleen radioversioon tehtiin myös musiikkivideo, joka julkaistiin Warner Music Finlandin ylläpitämällä YouTube-kanavalla 23. joulukuuta 2014. Videolla esiintyvät artistin lisäksi muun muassa näyttelijät Taneli Mäkelä ja Jonna Järnefelt. == Vastaanotto == Kappale sai Terra-albumin ilmestyessä pääosin positiivisen vastaanoton. Rumban kriitikko sanoi, että ”Minä sinua vaan” on levyn vaikuttavin kappale. Staran arvostelussa kappaletta kuvattiin ”eleettömyydessään vaikuttavaksi”. Me Naiset -lehden kriitikko valitsi sen albumin parhaiden kappaleiden joukkoon. Radiokanava Voicen toimituspäällikkö Mikko Räsänen kuvaili kertosäettä todella tarttuvaksi ja sanoi kappaleen muutenkin kuulostavan "hemmetin hyvältä". Nuorgamin arvostelussa kappale sai kuitenkin kriittisemmän vastaanoton; kappaleen idean sanottiin olevan sellainen, "johon tekee mieli huutaa äänekkäästi vastaan". ”Minä sinua vaan” nousi Terran ilmestyessä lokakuussa 2014 latauslistan sijalle 14, mutta putosi jo seuraavalla viikolla pois listalta. Kappale nousi uudestaan latauslistalle tammikuussa 2015, kun kappale valittiin albumin seuraavaksi singleksi. Parhaimmillaan kappale nousi listan 18:nneksi. Tammikuussa 2015 kappale nousi myös Suomen radioiden soitetuimmaksi kappaleeksi ja oli siten ennätyksellisesti viides Terralta julkaistu radiolistan ykkönen. == Kappaleet == == Listasijoitukset == Lista Paras sijoitus Suomen virallinen singlelista – Suomen virallinen latauslista 14 Radiolista 1 == Lähteet == Luokka:Vuoden 2013 kappaleet Luokka:Jenni Vartiaisen kappaleet Luokka:Mariskan sanoittamat kappaleet
Michael Duff

Michael James Duff (s. 11. tammikuuta 1978 Belfast) on pohjoisirlantilainen jalkapalloilija ja jalkapallovalmentaja. Hän edusti pelaajana Cheltenham Townia vuosina 1996–2004 ja Burnleyä vuosina 2004–2016. Jälkimmäisessä hän pelasi kaksi kautta Valioliigassa. Hän pelasi 24 ottelua Pohjois-Irlannin maajoukkueessa. Oikeajalkainen Duff oli pelipaikaltaan keskuspuolustaja. Pelaajauransa jälkeen hän on toiminut valmentajana ja on toukokuusta 2024 alkaen ollut Huddersfield Townin päävalmentaja.Transfermarkt == Seurajoukkueura == Duffin ensimmäinen seura oli Cheltenham Town, jota hän edusti vuodet 1996–2004. Otteluita Duffille seuran paidassa kertyi 300 ja maaleja 15. Parhaimmillaan seura pelasi Englannin kolmanneksi korkeimmalla sarjatasolla. Vuosina 1996–1997 Duff oli lainalla Cirencester Townissa. Heinäkuussa 2004 Duff siirtyi tuolloin Englannin mestaruussarjassa pelanneeseen Burnley FC:hen. Duff oli tärkeä pelaaja joukkueelleen, kunnes hän loukkaantui vakavasti Mestaruussarjan ottelussa Crystal Palace FC:tä vastaan kaudella 2007–2008. Polvivamma piti hänet sivussa kauan ja hän palasi kentille vasta joulukuussa 2009 Burnleyn noustua Valioliigaan. Hän pelasi kaudella 2009–2010 Valioliigassa 11 ottelua. Seura kuitenkin putosi kauden 2009–2010 jälkeen takaisin Mestaruussarjaan ja Duff jatkoi joukkueen avainpelaajana loukkaantumisen jälkeenkin. Burnley palasi Valioliigaan kaudeksi 2014–2015 ja seuran kanssa uuden sopimuksen tehnyt Duff oli ainoana pelaajana kauden 2009–2010 Burnleyn valioliigajoukkueesta vielä mukana. Valioliigassa Duff pelasi tuolla kaudella 21 ottelua. Hän pelasi vielä kaudella 2015–2016 mestaruussarjassa ja lopetti sitten pelaajauransa. == Maajoukkueura == Duff debytoi Pohjois-Irlannin A-maajoukkueessa helmikuussa 2002. Hän pelasi kymmenen vuoden aikana 24 maaottelua, joissa hän oli 15 kertaa avauskokoonpanossa. Otteluista kolme kuului vuoden 2006 MM-kilpailujen karsintaan ja kahdeksan vuoden 2008 EM-kilpailujen karsintaan. == Valmennusura == Loukkannuttuaan vuonna 2008 Duff aloitti valmennusopinnot ja suoritti vuonna 2014 arvostetun UEFA Pro Licencen. Duff valmensi kesästä 2017 syyskuuhun 2018 Burnleyn alle 21-vuotiaiden joukkuetta. Ykkösjoukkueiden päävalmentajana hän on ollut Cheltenham Townissa syyskuusta 2018 kesään 2022, Barnsleyssa kauden 2022–2023, Swansea Cityssä heinäkuusta 2023 saman vuoden joulukuuhun ja Huddersfield Townissa toukokuusta 2024 alkaen. == Lähteet == * * http://www.national-football-teams.com/player/4882/Mike_Duff.html * http://www.iltasanomat.fi/valioliiga/art-1421992597496.html === Viitteet === Luokka:Pohjoisirlantilaiset jalkapalloilijat Luokka:Vuonna 1978 syntyneet Luokka:Elävät henkilöt
Tyrnipunavarpunen

Tyrnipunavarpunen (Carpodacus rubicilloides) on peippojen heimoon kuuluva varpuslintu. ==Levinneisyys== Tyrnipunavarpusta tavataan Bhutanissa, Kiinassa, Intiassa ja Nepalissa. Lajia on kuvattu melko yleiseksi tai paikallisesti yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Peipot